ททท. เตรียมพร้อมรับนักท่องเที่ยว 1 มิถุนายนนี้ คาดจะมีนักท่องเที่ยวต่างชาติเดินทางเข้าประเทศไทยกว่า 7 ล้านคน
นายยุทธศักดิ์ สุภสร ผู้ว่าการการท่องเที่ยวแห่งประเทศไทย (ททท.) เปิดเผยว่า การเปิดประเทศรับนักท่องเที่ยวต่างชาติ ขณะนี้เริ่มทยอยเดินทางเข้ามาในประเทศไทยแล้ว และเพื่อให้ผู้ประกอบการในธุรกิจท่องเที่ยว เข้าใจถึงมาตรการส่งเสริมการท่องเที่ยวของรัฐบาล การท่องเที่ยวแห่งประเทศไทยได้จัดประชุมเตรียมความพร้อมการเปิดรับนักท่องเที่ยวให้กับตัวแทนจากธุรกิจท่องเที่ยว ทั้งโรงแรม บริษัททัวร์ เพื่อสร้างความเข้าใจและแนวทางการปฎิบัติให้กับผู้ประกอบการรองรับการนักนักท่องเที่ยวอย่างเต็มรูปแบบในวันที่ 1 มิถุนายนนี้ ซึ่งจะส่งผลดีต่อภาคการท่องเที่ยวที่กำลังฟื้นตัวและเศรษฐกิจไทยในปีนี้ขณะที่ สถานการณ์การท่องเที่ยวกำลังจะฟื้นตัว โดยคาดว่าการท่องเที่ยวในประเทศปีนี้จะสูงถึง 160 ล้านคน-ครั้ง ส่วนนักท่องเที่ยวชาวต่างประเทศคาดว่าจะสูงถึง 7 ล้านคน ซึ่งขณะนี้แม้ว่าตัวเลขนักท่องเที่ยวชาวต่างประเทศจะยังไม่มากนัก เนื่องจากประเทศในระยะทางไกลส่วนใหญ่ยังไม่เดินทางเข้ามาและยังไม่ใช่ฤดูการท่องเที่ยวแต่ในช่วง 1-2 เดือนนี้ คาดการณ์ว่าจะมีนักท่องเที่ยวชาวต่างชาติจากประเทศใกล้เคียงเข้ามาแทน